Lambertseter skole

:*For den videregående skolen, se [[Lambertseter videregående skole]]*

**Lambertseter skole** er en barne- og ungdomsskole i drabantbyen Lambertseter. Skolen dekker klassetrinnene 1–10 og har ca. 640 elever. Skolen som ble etablert i 1953, ligger ved Lambertseter bad, Lambertseter senter, Lambertseterparken og Lambertseter stadion. 

Skolen har mediatek, kantine, ett skolekjøkken, skolehelsetjeneste og AKS. Skolen har to skolegårder, en til barnetrinnene og en til ungdomstrinnene.

## Arkitektur
Skolen ble oppført i årene 1953–57 etter tegninger av arkitekt Fredrik Winsnes som en *paviljongskole*, det vil si med flere frittstående bygninger rundt skolegården. Den ble bygget for 900 elever, men hadde over  i 1960. Elevtallet ble senere redusert.

Skolen består av fire opprinnelige bygninger, en ny bygning (oppført på midten av 1990-årene), en brakke for første trinn, og to SFO-brakker. De opprinnelige bygningene utmerker seg med mye vinduer og takvinduer.


Fil:Lambertseter skole 2.JPG|«Lille skolegård»
Fil:Lambertseter skole 3.JPG|«Lille skolegård»
Fil:Lambertseter skole (bilde 01).jpg|Dronebilde over skolen
Fil:Lambertseter bad, skole, stadion (18. mars 2018).jpg|Dronebilde over skolen


## Historie
Kronologisk oversikt over noen viktige merkedager og hendelser i skolens historie, oversikten er hentet fra skolens nettside. 
 
### 1950-årene - oppstart og elevtallsvekst
I 1949 ble det utformet en ti-årsplan for skolebygging i Oslo. Skole på Lambertseter ble prioritert. Bygging av drabantbyen på Lambertseter medførte rask befolkningsvekst. Blant annet måtte beboerne i blokkene i Østerliveien gå helt til Abildsø skole.

Våren 1953 godkjenner Oslo Formannskap byggetrinn 1 av barneskole med tre paviljonger. Bygget mot øst, bygg L, også kalt Saturn, ble først åpnet, 24. august. De to andre paviljongene åpnet utover høsten. Rektor for den nye drabantbyskolen ble Ingebjørg Schwabe, som ble hentet fra Kampen skole. Skolen åpnet med følgende omfang: 1. trinn: 5 klasser, 2. trinn: 3 klasser og 3. trinn: 3 klasser. I alt 317 elever.

Forpakterboligen på Lambertseter gård ble fraflyttet i august 1954 og bygningen tatt i bruk som kontor, lærerrom, skoletannlege og skolelege. Denne høsten var det 700 elever fordelt på 22 klasser og skolens størrelse var allerede presset. I 1955 var elevtallet .

Lambertseter skoles guttemusikkorps og skolekor blir startet og gikk i lokalt 17. mai-tog i 1956. Skolen hadde fått sin første offisielle skolefane. Fanen er senere restaurert i 1982, og i 2013 ble det laget en ny fane.

I 1957 stod endelig den offisielle åpningen av skolen. Ordfører Rolf Stranger og skolestyreformann Olaf Solumsmoen innviet skolen. Skolen deltok for første gang i 17. mai-toget i Oslo sentrum. 

Indias statsminister, Jawaharlal Nehru, besøkte er skolen sommeren 1957. Han var interessert i skolekjøkkenet og sløydsalen. En delegasjon fra Sovjetunionen, med visepresident Mikojan, ambassadør Gribanov og attache Svanhoff besøkte også skolen dette året. 

Lambertseterbanen åpnet også med trikkeløp i 1957 og medførte ytterligere tilflytting. Flere elevgrupper fra 1. til 4. trinn ble overført til Manglerud skole. Fra 1958 økte elevtallet til . Dette året gikk de første elevene fra 1953 ut etter 5 års skolegang på Lambertseter.

Ved skolestart 1959 hadde skolen  og var en av Norges største grunnskoler. Med et bygg tilpasset 800 elever skapte dette problemer. Alle rom var i bruk og klassene hadde opptil 40 elever i perioder. Skolen hadde 54 lærere dette året. Med 310 elever på 1. trinn alene måtte undervisningen gjennomføres i to skift. En del av plassproblemene var at foreldrene nektet å sende barna sine til den nye Munkerud skole.

### 1960-årene - Karlsrud skole bidrar
I 1960 hadde skolen sitt største elevtall noensinne med over  elever. Tre nye paviljonger ble bygget og i tillegg ble 2. etasje på Lambertseter gård tatt i bruk. Utover dette ble elever sendt til Abildsø skole, Nordstrand skole og Manglerud skole. Endelig i 1962 fikk skolen egen idrettshall, eller gymsal. Salen ble brukt til tilstellinger som blant annet vitnemålsutdeling. Wilma Rudolph, olympisk mester på 100&nbsp;m og 200&nbsp;m fra Roma-OL 1960, besøkte skolen og mottakelsen stod i gymsalen.

Ved opprop til førsteklassene i 1962 ble det stående igjen nok elever til å fylle en hel klasse. Dette var elever som skolen ikke visste om før skolestart. Befolkningsøkningen på Lambertseter var uoversiktlig. 70 lærere var nå ved skolen. I 1963 åpnet Karlsrud skole barnetrinn og avlaster Lambertseter skole. Skolens elevtall faller for første gang siden oppstart.

Lambertseter skoles pikekorps ble etablert i 1963. Korpset hadde så langt vært forbeholt gutter. Ved åpningen av Symra kino i 1965 spilte både skolens pike- og guttemusikkorps. Nytt oppdrag fikk de også i 1966 ved åpning av Bergkrystallen stasjon. 23. april 1969 ble pike- og guttekorpsene slått sammen. Lambertseter skoles skolekorps har siden gått inn i Karlsrud Skoles Musikkorps og har per 2025 knapt 100 medlemmer.

### 1970- og 1980-årene - innvandring og datamaskiner
Etter 17 år gikk Ingebjørg Schwabe av som rektor i 1970. Skolens inspektør, Hans Nøstvik Eriksen, tok over. I 1971 fikk skolen svømmehall i Lambertseter bad. Den høsten fikk skolen en avdeling for psykisk utviklingshemmede. Elever fra Ragna Ringdals Dagsenter dannet grunnlaget.

Fra 1974 ble skolen utvidet med et ungdomstrinn. Høsten 1975 ble det etablert skolehage på nordsiden av skolen, men det fra 1980 var det skolehagen ved Manglerud skole som ble brukt. Deichmanske bibliotek på Lambertseter ble først etablert på skolen, før det flyttet til Lambertseter senter. I 1977 var elevtallet sunket til 691. Til 25-årsjubileumet i 1978 fikk skolen eget historiehefte.

I 1980 var elevtallet 535, det laveste siden 1955. I 1981 var omtrent hver fjerde elev minoritetsspråklig og egne språkgrupper var opprettet. Elever på ungdomstrinnet fikk tillatelse til å sykle til og fra skolen skolen, om de bor nær.

Ungdomstrinnet på Karlsrud ble lagt ned. Ungdomsskole fra Karlsrud ble flyttet til Lambertseter skole. Karlsrud skoles nærhet til Lambertseter videregående skole var medvirkende til at ungdomsskoleelevene ble flyttet. 

I 1986 fikk skolen de første skoledatamaskinene, plassert i skolens biologirom. Fra 1987 var elevtallet rundt 600, mens Karlsrud skole fikk så lavt tilvekst at bystyret bestemte at den skulle legges ned i 1989. Lambertseter skole fikk da 180–190 flere elever og lærere.

### Fra 1990 - modernisering og vern av byggene
Andel minoritetsspråklige elever ligger stabilt på rundt 25&nbsp;% ved inngangen til 1990-årene. Karlsrud skole stod rehabilitert og gjenåpnet i nyoppussede lokaler. Elever og ansatte ble delt mellom de to skolene. Fra 1993 ble skolene i Oslo mer selvstyrte og rektor ansatte selv nye lærere. Tidligere hadde dette ansvaret ligget hos skolesjefen i Oslo.

Nye krav til inneklima krevde installering av nytt ventilasjonsanlegg til en pris på 10 millioner kroner. De første 40 årene hadde skolen hatt elektriske vifter ved vinduene. Samtidig fikk skolen nye toaletter. 

Skolens andre rektor, Hans Nøstvik Eriksen, gikk av i 1995, etter 25 år. Jan Heidel tok over skolen. Etter dette ble rektorer byttet hyppigere, se oversikt under. Elevgrunnlaget økte igjen, og nok et bygg bløe satt opp. Far 1997 ble det innført 10-årig grunnskole med skolestart for 6-åringer.

Under 17. mai 2001 deltok kong Harald og dronning Sonja på skolen for å markere 50-årsjubileet for de første innflytterne til drabantbyen. 

I 2002 ble Lambertseter skole tildelt «Oslo kommunes pris for elevmedvirkning i forsøks- og utviklingsarbeid i Osloskolen for skoleåret 2001–02». Året etter fikk Lambertseter skole gå først i barnetoget i Oslo under 17. mai som 50-åring.

I perioden 2003–2006 ble Lambertseter skole visningsskole for elevmedvirkning på ungdomstrinnet. Samtidig var det stor byggeaktivitet med utvidelse av tre nye auditorier, hvor Henrik Ibsens auditorium har plass til 85 personer. 

Nye byggeprosjekter ble gjennomført fra 2007. Først ble et prosjekt om klimaskjerming stoppet på grunn av kostnadene. Formålet var å ivareta nye krav til isolasjon i offentlige bygg, men budsjettet hodt ikke. Deretter ble det gjennomført omfattende asbestsanering og klasserom ble renovert, samt personalrom, legekontor og korridorer. I 2011 fikk alle klasserom blir med vasker med varmtvann for første gang. Dette året ble Lambertseter skole lagt til på Byantikvarens gule liste over verneverdige bygg, som Norges første drabantbyskole, bygget i den karakteristiske paviljongløsningen. Vernet regulerer eventuell rivning eller ombygging i fremtiden.

Undervisningsbygg gav skolen ny offisiell adresse i 2017, Langbølgen 22.

### Rektorer
* Ingebjørg Schwabe (1953–1975, fra Kampen skole)
* Hans Nøstvik Eriksen (1970–1995)
* Jan Heidel (1995–1999)
* Bjørn Indrelid (1999-2007)
* Unni Holsve (2007–2013, fra Klemetsrud skole)
* Knut Christian Hellesø-Knutsen (2013–2018, til Lusetjern skole)
* Bitten Koch (2018–2024, fra Holmlia skole, til Veitvet skole)
* Anne Merete Laache (2024–, fra Linderud skole)

## Referanser


## Eksterne lenker
*